03. april 2020

**Nye navne på Tradium**

**Første kvartal 2020**

Fra kantinen til fodterapeutuddannelsen – der er kommet nye ansigter flere steder på Tradium i første kvartal 2020:

**Gert Svendsen** blev 1. januar 2020 ansat som faglærer på automekanikeruddannelsen hos Tradium. Han kommer senest fra en stilling som faglærer hos Aarhus Tech. Gert er oprindelig uddannet automekaniker og kommer med solid erfaring fra branchen som både ansat og som selvstændig. Han har derudover undervist i ungdomsskoleregi.

**Hanne Østergaard** blev fastansat som handelslærer den 1. januar 2020, hvor hun blandt andet underviser i dansk på EUD10 og Tradiums uddannelser på Minervavej. Hanne er uddannet lærer fra VIA University College og har blandt andet erfaring med undervisning fra efterskole samt projektledelse i skoletjenesten hos Landbrug og Fødevarer. Hanne har undervist som timelærer hos Tradium siden sommeren 2019.

**Anna Damborg Kjær** blev fastansat som undervisningsassistent på Fodterapeutuddannelsen hos Tradium den 1. marts 2020. Hun er uddannet fodterapeut fra Tradium og har efterfølgende erfaring fra blandt andet egen klinik kombineret med undervisning i en tidsbegrænset stilling på uddannelsen.

**Mark Skjødt Nielsen** blev den 1. marts 2020 ansat som kok i Tradiums kantine på Vester Allé. Mark er uddannet kok hos Kongens Ege og har siden høstet erfaring som selvstændig og som kok ved kantinen hos Teknologisk Institut.

**Ida Elise Ravn Claumarch** blev ansat som læsevejleder ved Tradiums Læsevejledning den 1. januar 2020 efter et længere vikariat. Ida Elise er uddannet cand.mag. i lingvistik og har derudover undervisningserfaring fra Aarhus Universitet og som FVU-lærer i Aarhus.

**Anne Dorthe Laustsen** blev ansat som undervisningsassistent på Fodterapeutuddannelsen hos Tradium den 1. marts 2020. Anne Dorthe er også uddannet fodterapeut fra Tradium og har efterfølgende erhvervet solid erfaring fra flere fodterapeutklinikker.

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 450 medarbejdere og underviser 2.750 årselever på seks adresser i Randers og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk